stanford-oval/wikipedia huggingface dataset:
שרטוט טכני
עקרונות השרטוט הטכני

שרטוטים טכניים באים לתאר באופן דו־ממדי, גוף כגון מבנה או מכונה תלת־ממדיים. הצגת הגופים נעשית בעזרת מספר חוקים ועקרונות לפיהם יכול אדם הקורא את השרטוט להבין את כוונתו של השרטט/המתכנן.
השרטוט הוא רישום מדויק של היטל גרפי (על נייר או על צג) הנעשה מזווית שניתן לפיה להבין את הגוף. הכיוון הראשון הוא המישור האופקי והכיוונים נוספים הם מישורים אנכיים אליו. בהיטלים הדו-ממדיים הנוצרים מגופים אלה נראה בשרטוט קו, המבדיל בין גאומטריית הגוף לרקע שלה (קו זה נקרא "קונטור").
מכיוון שבשלב הראשון של השרטוט הרקע אינו מכיל דבר, בוחר השרטט את ההיטל ממנו יתחיל. באדריכלות מקובל לדוגמה להתחיל מההיטל של המבנה על הקרקע (תוכנית העמדה) אך אין זה הכרחי ובהנדסת מכונות מקובל דווקא להתחיל בחתך המתאר את המנגנון המכני. מרגע ששורטט ההיטל הראשון, משורטטים על בסיסו היטלים נוספים או שרטוטים מעודכנים, מפורטים או מדויקים יותר.
לדוגמה, שרטוט מלא של בית פרטי עשוי להתבצע כדלקמן:
שרטוט של תוכנית הבית. בשרטוט התוכנית תיבחר קומת הקרקע או מבט העל. זווית השרטוט הנוחה ביותר תהיה זו אשר מרבית הקווים יהיו אופקיים או ניצבים למשטח השרטוט.
מהקווים העיקריים של הבית יימשכו "קווי צמד" – קווים מקבילים המשורטטים עם עפרון באופן חלש הניתן למחיקה. קווי הצמד יימשכו תחילה כלפי מעלה והם יהוו את הבסיס הגאומטרי של אחת מחזיתות הבית. אם קווי הצמד יימשכו לדוגמה כלפי מעלה, ניתן יהיה לשרטט על בסיסם את החזית הדרומית של הבית (או לאו דווקא דרומית, אלא זו הפונה אל תחתית הדף).
כדי לשרטט את החזית המזרחית לדוגמה, יימשכו קווי צמד נוספים מן החזית הדרומית לכיוון ימין. בנוסף, תסובב תוכנית הבית ב-90° נגד כיוון השעון ותזוז ימינה וממנה יימשכו קווי צמד נוספים כלפי מעלה. נקודות המפגש בין קווי הצמד של התוכנית וקווי הצמד של החזית הדרומית מתוות את מראה החזית המזרחית. ניתן באופן דומה גם "לשבור" את קווי הצמד בעזרת קו ישר בזווית 45° ולבצע את פעולת השרטוט באופן זהה.
בצורה זו ניתן לשרטט באופן מדויק את כל חלקי הבית.
בבית הכולל לדוגמה חלק דמוי גליל אשר סביבו חלונות, הנראה בתוכנית כמעגל מקוטע, ניתן בשיטה זו לשרטט את חזית קטע זה אשר תציג את מראה החלונות המדויק על אף שאלו "מתעגלים" יחד עם הקיר. באופן דומה, ניתן לשרטט למעשה כל צורה מרחבית שהיא, בין אם מדובר בבית, במכונית, במנגנון מכני מורכב או כל גוף אחר.
שרטוט אדריכלי של בית הכולל תוכנית, חזית, חתך ומבט ומראה כללי משורטט
שרטוט של סכר בארצות הברית: בחלק התחתון מבט חזית של הסכר ובדיוק מעליו מבט-על של הסכר
עקרונות השרטוט הטכני > תקינה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בתחום השרטוט ישנם תקנים שונים, המשתנים ממדינה למדינה. הנהלים בפועל אף עשויים להשתנות מארגון לארגון-ארגון עשוי לנקוט כללים שונים מהתקן שהוגדר במדינתו, לפחות בניירת פנימית שלו, אלא אם למשל הוגדר לו בפרויקט מסוים כיצד לנהוג בשרטוטים שהוא מייצר.
לעיתים יש משמעות רבה לידיעה של התקנים שבהם נעשה שימוש בשרטוט מסוים-יש שתי שיטות הטלה ("זווית ראשונה" הנהוגה ברוב העולם ו"זווית שלישית" הנהוגה בארצות הברית, קנדה, יפן ואוסטרליה) ובמקרים מסוימים ניתן יהיה לפרש את השרטוט בדרך שונה. במקרה זה מקובל לסמן קונוס קטום לצד היטל שלו כדי לסמן את השיטה הנהוגה. באופן דומה, סימול של מחבר ריתוך מסוים יכול להתפרש במספר דרכים, בהתאם לתקן שבשימוש.
בישראל נהוגים מספר תקנים ובהם תקנים כללים (כגון ת"י 130 – מידות גיליון, 162 – עקרונות הצגה כלליים, 189 – רישום מידות), תקנים לסיבולות (ת"י 865, 1010), שרטוטי מבנים (ת"י 1226) וסימולים (כמו ת"י 2553 סמלי ריתוך).
שרטוט ידני-טכניקה וכלי עבודה

עד לשנות ה-80 של המאה ה-20 השרטוט נעשה באמצעים ידניים
שרטוט ידני-טכניקה וכלי עבודה > נייר

שרטוט מתבצע לרוב על גבי נייר לבן או על גבי נייר שרטוט שקוף(אנ'). העבודה על גבי ניירות שקופים מאפשרת העתקה פשוטה מנייר לנייר, עבודה על גבי שכבת שרטוט שונה שניתן לראות אותה וכן שילוב של טכניקות שרטוט ורישום המשלבות שרטוט משני צידי הדף. שימוש בנייר שקוף מאפשר למשל, בתכנון אדריכלי, להניח תוכניות של מפלסים שונים אחת מעל השנייה ולזהות השפעות הדדיות בין המפלסים או מערכות העוברות ממפלס למפלס.
סוג נוסף של נייר לבן לשרטוט נקרא "נייר מילימטרי" והוא נייר עליו מודפסת מראש רשת קווים מילימטרית המסייעת בשרטוט.
שרטוט ידני-טכניקה וכלי עבודה > כלי שרטוט

השרטוט עצמו נעשה בעזרת עיפרון, עיפרון מכני, עט או רפידוגרף. הרפידוגרף, עט שרטוט מקצועי בעל עוביי קו שונים, משמש לרוב לשרטוט הסופי, בניגוד לעפרונות הניתנים בקלות למחיקה המשמשים תוך כדי תהליך תכנון או סקיצה.
שרטטים מקצועיים מחזיקים לרוב ערכה שלמה של עטים בעלי ראשים מסוגים ובעוביים שונים בהתאם לצורכי השרטוט. כמו כן, כלי עבודה שימושי בשרטוט הוא המחק. מחקים מקצועיים למחיקת דיו קיימים גם כן אולם המחק משמש לא רק כלי לתיקון טעויות אלא לעיתים כלי שרטוט בפני עצמו – למשל ביצירת קו מקווקו.
שרטוט ידני-טכניקה וכלי עבודה > כלי עזר

סרגל פשוט – הסרגל הוא כלי העבודה הבסיסי ביותר המשמש לשרטוט של קווים ישרים. סרגלי שרטוט עמם ניתן לשרטט עם דיו הם סרגלים בעלי חתך צד לא ישר אלא אלכסוני או מדורג. בעזרת משיכת העט לאורך צד זה של הסרגל, הסרגל אינו מורח את הדיו ואינו פוגע בשרטוט.
סרגל ישר-זווית – משמש לשרטוט זוויות ישרות. קיים סרגלי 45° וסרגלי 30°-60°. שימוש נפוץ בסרגל ישר-זווית הוא שימוש בו ובסרגל נוסף אשר מחליקים אחד לאורך השני ובכך ניתן לשרטט קווים מקבילים.
סרגל קנה מידה – סרגל בעל מספר סטים של שנתות אשר כל אחד מהם מותאם לקנה מידה סטנדרטי אחר. קני המידה הסטנדרטיים משתנים בין מקצוע למקצוע.
סרגל T – סרגל רחב דמוי האות האנגלית "T" אשר ראשו ניצב לסרגל ומאפשר את החלקתו לאורך שולחן. סרגל T משמש בזמן שרטוט על גבי שולחן קו אופקי קבוע, אשר את גובהו בשרטוט ניתן לכוון, שהוא בסיס נח ואבסולוטי לגאומטריית השרטוט.
סרגל גלילה – סרגל שרטוט בו מותקנים גלגלים קטנים המאפשרים את גלילתו לאורך הנייר ושרטוט קווים מקבילים.
מד זווית – סרגל לפיו ניתן ליצור זווית מסוימת, לאו דווקא ישרה. בכלי שרטוט מקצועיים קיימים מדי זווית המשולבים ככלי אחד בסרגלי T או גלילה.
מחוגה – כלי בסיסי נוסף המאפשר שרטוט מדויק של מעגל. מלבד שרטוט מעגלים משמשת המחוגה ככלי עזר לבנייה גאומטרית יחד עם סרגל.
מחוגת אליפסות – שכלול של המחוגה. כלי אשר בעזרתו ניתן לשרטט אליפסה מדויקת על פי שני רדיוסים שונים. טכניקה אחרת לשרטוט אליפסה היא בעזרת חוט ושני נעצים ומסתמכת על הגדרתה המתמטית של האליפסה: אוסף נקודות אשר סכום מרחקיהן משתי נקודות מסוימות שווה. החוט מלופף על שני נעצים התקועים בשתי נקודות אלו והעיפרון מותח את החוט מאמצעו ובכך יותר אליפסה.
סרגל עקומות – סרגל שכשמו מורכב מקווים עקומים מסוגים וגדלים שונים. על אף שקיימים אינסוף קווים עקומים, סרגל העקומות מאפשר מגוון שימושי רחב יחסית של עקומים. קיים גם פטנט של סרגל גמיש אשר ניתן לעוותו בכח לכדי עקומה רצויה ולשרטט איתו בעדינות את העקומה. כלי זה נח בעיקר להעתקת קווים עקומים.
שבלונות שרטוט – קיים מגוון גדול מאוד של סרגלי שבלונה, עבור כל מקצוע או כל סוג שרטוט נדרש. השבלונה היא סרגל בעל חורים אשר העברת העיפרון או העט לאורך צורת החור יוצרת צורה גרפית מסוימת. צורות אלה עשויות להיות צורות גאומטריות שימושיות, צורות סטנדרטיות אחרות וסימנים מוסכמים שונים ואף מספרים ואותיות של שפות שונות.
סרגל מחיקה – סרגל דקיק עשוי מתכת, בעובי של כרבע מילימטר, המאפשר מחיקה שבלונית לפי חורים הקיימים בו.
מברשת לניקוי שרטוט – במהלך השרטוט נדרשים לתיקונים שונים או מחיקת קווי עזר. המחק משאיר לכלוך רב על דף השרטוט המפריע למהלך השרטוט ולכן חשוב לנקות באמצעות המברשת את דף השרטוט. ניקוי ללא מברשת ימרח את העופרת של העיפרון על הדף ויזיק לשרטוט.
שולחן שרטוט עם ציוד שרטוט מתקדם
סרגל קנה מידה
סרגלי עקומות
סרגל ישר-זווית משולב עם מד-זווית
שרטוט ידני-טכניקה וכלי עבודה > ריהוט ואביזרים נוספים

שולחן שרטוט – שולחן בעל משטח העבודה מתכוונן עליו נוח במיוחד לשרטט. זווית משטח העבודה נעה בין זווית אופקית לאנכית או כמעט אנכית לפי הנוחות, צידי השולחן ישרים ומאפשרים עבודה של סרגל T, בחלקו הקרוב לשרטט כולל מקום להנחת כלי השרטוט וכולל פעמים רבות אביזרים ועזרים נוספים המקלים על השרטוט.
לוח שרטוט – מתקן נייד וקטן יותר משולחן, עליו מותקנות מסילות וסרגלים ייעודיים המאפשרים שרטוט יעיל.
שולחן אור – שולחן המקרין אור מתחת למשטח העבודה ומאפשר העתקה של שרטוטים או ציורים על גבי נייר לבן.
שרטוט בעידן המחשב > מהפכת המידול בתחום הבניין

בראשית העשור הראשון של המאה ה-21 נוצרו תוכנות ה-BIM, תוכנות תיב"מ המותאמות לתחום ההנדסה האזרחית, כמו רוויט (Revit), ארכפלוס (+ARC) וטקלה (Tekla), שסימנו שינוי בשרטוט בתחום הבנייה ומעבר לדור המידול. התוכנות מתייחסות לכל אובייקט הנדסי בשרטוט לא רק כעצם במרחב, אלא כעצם פרמטרי בעל ממדים, ייעוד מסוים, עשוי מחומרים מסוימים, ואף בעל עלות מסוימת. יעילות זו מאפשרת למהנדסים ולשרטטים להתמקד ביצירת פתרונות הנדסיים לבעיות השונות. התוכנות מאפשרות גם יצירת גיליון חישובי כמויות לקבלן הביצוע כולל עלויות ביצוע.
ראו גם

בנייה בסרגל ובמחוגה
סימול שיטת ההטלה – זווית ראשונה (משמאל) וזווית שלישית (ימין)
אורי אלון (יזם היי-טק)

| --- | --- |

אורי אלון, 2019
 לידה:  ירושלים
 מדינה:  ישראל ישראל
 מקום מגורים:  ארצות הברית ארצות הברית  אוסטרליה אוסטרליה  ישראל ישראל
 ידוע בשל:  מייסד חברת קומפאס, בעלי הפועל ירושלים
 השכלה:  תואר ראשון במדעי המחשב מאוניברסיטת מונש  תואר שני במדעי המחשב מאוניברסיטת מונש  תואר דוקטור במדעי המחשב מאוניברסיטת ניו סאות' ויילס
 מקצוע:  איש עסקים, יזם, משקיע, מדען מחשב, ממציא, מפיק (קולנוע וטלוויזיה), נדבן
 תפקיד:  יושב ראש הדירקטוריון של קומפאס
 השקפה דתית:  יהדות
 צאצאים:  שלושה
אוֹרי אלון הוא יזם סדרתי, ואיש עסקים ישראלי-אמריקאי-אוסטרלי, דוקטור למדעי המחשב. מייסד ויושב ראש חברת קומפאס. אלון הוא אחד האנשים העשירים בישראל, הונו האישי מוערך בכ-747 מיליון דולר.
ביוגרפיה

אורי אלון נולד בירושלים. אביו הוא העיתונאי גדעון אלון, אימו, עליזה אלון, עוסקת בפיסול וציור. בשנת 1999 התגייס לצה"ל ושירת ביחידה קרבית.
אלון מדורג במקום ה-27 ברשימת 500 האנשים העשירים בישראל של מגזין פורבס. ולאחד מעשרת הישראלים המשפיעים ביותר באמריקה לפי ידיעות אחרונות. הונו האישי מוערך בכ-747 מיליון דולר, נכון לשנת 2022.
בינואר 2018 נבחר לרשימת אנשי השנה של "גלובס", ובספטמבר 2018 בחר בו "ידיעות אחרונות" לאחד מעשרת הישראלים המשפיעים בניו יורק.
במרץ 2022 רכש את אחד הבתים היקרים בישראל, וילה בהרצליה פיתוח ב-180 מיליון שקל.
ביוני 2022 הודיע על תרומה של שני מיליון שקל למרכז היזמות והחדשנות של אוניברסיטת תל אביב.
ביוגרפיה > השכלה

לאחר סיום שירותו בצה"ל עבר ללמוד מדעי המחשב באוסטרליה. הוא קיבל תואר ראשון ותואר שני מאוניברסיטת מונש במלבורן, ותואר דוקטור מאוניברסיטת ניו סאות' ויילס בסידני.
קריירה עסקית > אוריון (Orion)

במסגרת עבודת הדוקטורט שלו פיתח את מנוע החיפוש "אוריון" (Orion) - אשר מאתר קטעי טקסט רלוונטיים לשאילתת החיפוש באתרי אינטרנט ומציגם לגולש בדף אחד. בשנת 2006 נקנה האלגוריתם על ידי חברת גוגל, שגייסה את אלון לשורותיה. בשנת 2009 הודיעה גוגל כי בעקבות עבודתו של אלון נוספה אפשרות להציג "חיפושים קשורים" לגולש במנוע החיפוש שלה.
קריירה עסקית > ג'ולפן (Julpan)

בשנת 2010 הקים את חברת ההזנק ג'ולפן (Julpan) שפיתחה מנוע חיפוש לרשתות חברתיות. בשנת 2011 נרכשה החברה בידי חברת טוויטר, תמורת כארבעים מיליון דולר. עם המכירה הצטרף אלון לטוויטר וניהל את מרכז הפיתוח שלה בניו יורק.
קריירה עסקית > קומפאס

בשנת 2012 הקים את חברת קומפאס, פלטפורמה אינטרנטית שמספקת מידע מקומי מעמיק ומאפשרת למשתמשים לאתר בזמן אמת את הנכס המתאים להם. ביולי 2014 גייסה החברה 40 מיליון דולר לפי שווי של 360 מיליון דולר. בשנת 2015 הודיע אלון על גיוס נוסף לקומפאס, בגודל 50 מיליון דולר, המשקף לחברה שווי של 800 מיליון דולר מהמשקיעים הבולטים בעמק הסיליקון, ובהם מנכ"ל Salesforce, מארק בניוף, וקרן פאונדרס של פיטר ת'יל (מייסד פייפאל) ושון פארקר. ובאוגוסט 2016 גייסה קומפאס 75 מיליון דולר לפי שווי של יותר ממילארד דולר.
בשנת 2017 הודיע אלון שערך החברה הוכפל ל-1.8 מיליארד דולר, כאשר השלים גיוס נוסף של 100 מיליון דולר. בדצמבר 2017 גייסה Compass סכום של 450 מיליון דולר מחברת Softbank היפנית, המשקף לחברה שווי של 2.2 מיליארד דולר.
בספטמבר 2018 הכפילה Compass שוב את שוויה וגייסה עוד 400 מיליון דולר לפי שווי של 4.4 מיליארד דולר. פחות משנה לאחר מכן, ביולי 2019, אלון הודיע על גיוס נוסף לפי שווי חברה של 6.4 מיליארד דולר.
קריירה עסקית > אלון ונצ'רס

בשנת 2013 הקים קרן השקעות בשם Allon Ventures, המשקיעה בחברות הזנק, החברה מנהלת השקעות בהיקף של עשרות מיליוני דולרים.
ספורט > הפועל ירושלים בכדורסל

החל מיולי 2013 עמד אלון בראש קבוצת המשקיעים שרכשה 90% מהבעלות על קבוצת הכדורסל הפועל ירושלים. ביוני 2015, כשנתיים לאחר שרכש את הקבוצה, זכתה הפועל ירושלים באליפות ליגת העל, לראשונה בתולדותיה. ביוני 2017 זכתה הפועל ירושלים באליפות השנייה. במאי 2018 הודיע אלון כי הוא עוזב את הפועל ירושלים, על רקע צמיחת חברתו Compass.
ספורט > הפועל ירושלים בכדורגל

בדצמבר 2021 הודיע אלון שיתמוך כלכלית בקבוצת הכדורגל הפועל ירושלים, בזמן חלון ההעברות בינואר 2022. ב-1 ביוני 2022 נכנס אלון ספונסר ראשי בקבוצת הכדורגל של הפועל ירושלים שחברת Allon Ventures שבבעלותו תהיה נותנת החסות המרכזית לעונת 2022/2023.. בעונת 2022/2023 הפועל ירושלים העפילה לראשונה בתולדותיה לפלייאוף העליון של ליגת העל בכדורגל. ב-21 במרץ 2023 הודיע שחברת Allon Ventures תהיה נותנת החסות גם לעונת 2023/2024.
חיים אישיים

אלון מחזיק באזרחות ישראלית, אוסטרלית ואמריקאית, ומתגורר על הקו בין ניו יורק להרצליה פיתוח שם מחזיק באחוזת מגורים.
נשוי ואב לשלושה ילדים.
הערות שוליים

1 2  Young Rich List wealth almost doubles to $41.2b.
↑  אהרל'ה ויסברג, המטרה: מהפך, באתר ישראל היום, 12 ביוני 2015
↑  500 עשירי ישראל 2019, באתר דה מרקר
↑  הישראלים המשפיעים באמריקה, באתר ynet, 27 בספטמבר 2019
↑  נתי יפת, ‏"אף פעם לא התחלתי חברה במטרה לעשות אקזיט", באתר גלובס, 8 בינואר 2018
↑  קרי רובינשטיין, הישראלים המשפיעים ביותר בניו יורק, באתר ynet, 7 בספטמבר 2018
↑  גולן חזני, אורי אלון רכש וילה בהרצליה פיתוח ב־180 מיליון שקל, באתר כלכליסט, 3 בפברואר 2022
↑  מאיר אורבך, אורי אלון: "נגמר עידן הצמיחה, הגיע הזמן להסתכל גם על רווחיות", באתר כלכליסט, 30 ביוני 2022
↑  רוני שני, ישראלי פיתח טכנולוגיית חיפוש מהפכנית, באתר ynet, 8 בספטמבר 2005
↑  אהוד קינן, גוגל קנתה אותו: ריאיון עם אורי אלון, באתר ynet, 14 באפריל 2006
↑  Search for secret millions + Google.
↑  Google Implements ‘Orion’ Technology, Improves Search Refinements & Adds Longer Snippets.
↑  עומר כביר ואיתי שמושקוביץ, אורי אלון מוכר מנוע חיפוש חדשני לטוויטר בעשרות מיליוני דולרים, באתר כלכליסט, 21 בספטמבר 2011
↑   אורבן קומפאס של אורי אלון גייסה 40 מיליון דולר לפי שווי של 360 מיליון דולר, באתר TheMarker‏, 21 ביולי 2014
↑  רועי גולדנברג, ‏הסטארט-אפ של בעלי הפועל י-ם כבר מתקרב למיליארד דולר, באתר גלובס, 15 בספטמבר 2015
↑   ענבל אורפז, קומפאס של אורי אלון הגיעה לשווי של 800 מיליון דולר ומגייסת 50 מיליון דולר, באתר TheMarker‏, 15 בספטמבר 2015
↑  עומר כביר, Compass של אורי אלון גייסה 75 מיליון דולר לפי שווי של יותר ממיליארד דולר, באתר כלכליסט, 31 באוגוסט 2016
↑   אלירן רובין, קומפאס של אורי אלון גייסה 100 מיליון דולר לפי שווי של 1.8 מיליארד דולר, באתר TheMarker‏, 8 בנובמבר 2017
↑  מאיר אורבך, גיוס ענק לקומפאס של אורי אלון: 450 מיליון דולר מסופטבנק, באתר כלכליסט, 7 בדצמבר 2017
↑  "אי אפשר להצליח כשאתה מונע מפחד": אורי אלון מספר על סוד ההצלחה בסטארטאפ
↑  הגר רבט, כלכליסט, חברת קומפאס של אורי אלון הגיעה לשווי של 6.4 מיליארד דולר, באתר ynet, 30 ביולי 2019
↑  Allon Ventures - Early Stage Venture Capital
↑  אפרת עמורבן, גבירותיי ורבותיי, האלופה: הפועל ירושלים זכתה בתואר עם 68:88 על הפועל אילת, באתר ynet, 25 ביוני 2015
↑  שירות כלכליסט, רעידת אדמה בהפועל ירושלים: אורי אלון, אחד הבעלים, עוזב, באתר כלכליסט, 12 ביוני 2018
↑  גיא בן זיו, אורי אלון יתמוך כלכלית בהפועל ירושלים בכדורגל, באתר ynet, 26 בדצמבר 2021
Nmap

| --- | --- |


 מפתח:  גורדון ליון 
 מחזור חיים:  1 בספטמבר 1997 – הווה (27 שנים) 
 גרסה אחרונה:  7.95 (23 באפריל 2024) 
 מערכת הפעלה:  גנו/לינוקס, Microsoft Windows, מערכת הפעלה מסדרת BSD, macOS 
 נכתבה בשפות:  C++, לואה, C, פייתון, Java 
 סוג רישיון:  GPL-2.0 
 קוד מקור:  https://github.com/nmap/nmap.git 
 nmap.org
 
Nmap (קיצור של Network Mapper‏ תרגום; "ממפה רשת") היא תוכנת סריקת רשת, המשמשת לגילוי מתחמים ושירותים, ברשת מחשבים. דרך פעולת Nmap היא שליחת חבילות בעלות מבנה מסוים אל המתחם הרצוי, וניתוח התגובה המתקבלת ממנו.
תכונות התוכנה יכולות להיות מורחבות על ידי סקריפטים ייעודיים המוסיפים תכונות, כדוגמת בדיקות פגיעות, גילוי מערכת ההפעלה, וגילוי מתחמים מתקדם יותר.
Nmap מסוגלת גם להסתגל למצבי רשת שונים, כולל השהיה ועומס במהלך סריקה.
בהתחלה הייתה התוכנה מותאמת לשימוש רק תחת לינוקס, אך היא עברה פורטינג לחלונות, סולאריס, BSD, ‏HP-UX, ‏AmigaOS, ו-SGI IRIX. לינוקס היא המערכת שהכי נפוץ בה השימוש בתוכנה, וחלונות מיד אחריה.
התוכנה נכתבה במקור על ידי גורדון ליון ונמצאת תחת פיתוח ושיפור על ידי קהילת המשתמשים שלה.
פקודות בסיסיות

להלן פקודות בסיסיות לסריקת מטרות:
nmap -sn -PS <target> # Discovering hosts with TCP SYN ping scans

nmap -sn -PA <target> # Discovering hosts with TCP ACK ping scans

nmap -sn -PU <target> # Discovering hosts with UDP ping scans

nmap -sn -PE <target> # Discovering hosts with ICMP ping scans

nmap -sn -PR <target> # Discovering hosts with ARP ping scans

nmap -sn -PR --spoof-mac <mac address> <target> # MAC address spoofing
איסוף מידע - Reconnaissance

התהליך החשוב ביותר במהלך הערכת אבטחה הוא שלב איסוף המידע, בשלב זה, מגלים מעריכי האבטחה - או ההאקרים - נכסים וממפים את משטח ההתקפה של הקורבן כדי ללמוד כמה שיותר, מכיוון שכל פיסת מידע יכולה לעזור. בדרך כלל, בשלב זה, אוספים את כל המידע שניתן למצוא, כולל שמות משתמש, סיסמאות אפשריות, שמות מארחים, כתובות IP, ספקים חיצוניים ושירותים פנימיים, כולל באנרים של גרסאות, בין הרבה פיסות מידע מעניינות אחרות. יש אלפי כלים לצורכי איסוף מידע, עם זאת, ל-Nmap Scripting Engine (NSE) יש יתרון בכך שהתוצאות הפנימיות מתקבלות מהסריקות, בנוסף למקורות נתונים חיצוניים המשלימים את הכלים הרבים שעוזרים להשלים את השלב הזה.
איסוף מידע - Reconnaissance > הערכת מיקום גאוגרפי של כתובת IP

זיהוי המיקום של כתובת IP עשוי לעזור למנהלי מערכת או מנתחי מודיעין איומים לזהות את מקורו של חיבור לרשת. Nmap מגיע עם מספר סקריפטים של NSE שעוזרים לנו לבצע מיקום גאוגרפי של כתובת IP מרוחקת, למשל:
nmap -sn --script ip-geolocation-* <target>
ניתן לשמור את התוצאות בפורמט KML ולהוציא אותן ממפות Google או ב-Google Earth מאוחר יותר על ידי שימוש בארגומנט הסקריפט traceroute-geolocation.kmlfile כדלקמן:
nmap --traceroute --script traceroute-geolocation --script-args traceroute-geolocation.kmlfile=<output file> <target>
איסוף מידע - Reconnaissance > קבלת מידע מרשומות WHOIS

רשומות WHOIS מכילות מידע שימושי, כגון שם הרשם/ארגון, תאריכי יצירה ותפוגה, מיקום גאוגרפי ופרטי יצירת קשר לרעה בין כמה שדות שעלולים להיות מעניינים. מנהלי מערכת, צוות IT ואנשי אבטחת מידע אחרים משתמשים ברשומות WHOIS, ולמרות שיש הרבה כלים ואתרים זמינים לשאילתות מידע זה, Nmap יכולה לעבד טווחי IP/רשימות יעדים בפורמטים רבים כדי לבצע משימה זו, למשל עם הסקריפט הבא:
nmap -sn --script whois-* <target>
איסוף מידע - Reconnaissance > שאילתה של Shodan כדי לקבל מידע על יעד

Shodan הוא אחד ממנועי החיפוש למכשירים המחוברים לאינטרנט. זהו מקור מידע שימושי, הכולל אפילו מידע על פורטים ובאנרים של יעדים מרוחקים, בין שאר פיסות נתונים מעניינים. אחד היתרונות של סריקת פורטים פסיבית עם Shodan הוא שלא צריך לתקשר ישירות עם היעד כדי לקבל את רשימת הפורטים הפתוחים, הפרוטוקולים והבאנרים של השירות, הסקריפט הוא כדלקמן:
nmap -sn -Pn -n --script shodan-api --script-args shodan-api.apikey=<ShodanAPI KEY> <target>
איסוף מידע - Reconnaissance > גילוי שמות מארחים על ידי Brute-Force רשומות DNS

רשומות DNS מכילות כמות מפתיעה של מידע, ובאמצעות Brute-Force או ניחוש שלהן, ניתן לחשוף מטרות נוספות. שמות כניסות DNS לרוב מסגירים מידע; לדוגמה, רשומת DNS מסוג mail מציינת שמדובר בשרת דואר וכדומה, להלן הסקריפט:
nmap -sn --script dns-brute --script-args dns-brute.hostlist=wordlist.txt <target>
איסוף מידע - Reconnaissance > מציאת חולשות ידועות בשירותים שונים

גילוי גרסאות חיוני לבודקי חדירה ולמנהלי מערכת מכיוון שהם יכולים להשתמש בבאנרים של גרסאות כדי למצוא פרצות אבטחה ציבוריות המשפיעות על שירות. Nmap מאפשר להתאים מסדי נתונים פופולריים של פגיעות עם גרסאות השירותים המתקבלות מהסריקה שלנו באופן אוטומטי, להלן סקריפט לדוגמה
nmap -sV --script vulners <target>
סריקת מערכות ICS/SCADA

מערכות בקרה תעשייתיות (ICS)/בקרת פיקוח ורכישת נתונים (SCADA) הן חלק מהתשתית הקריטית שנמצאת בתחנות כוח, מפעלים כימיים, בתי זיקוק לנפט ומתחמים גדולים אחרים. ככל שטכנולוגיית הניטור הבשילה, יכולות הרשת שמטרתן לשפר את הקישוריות בין רכיבים הציגו סוג חדש של סיכון: התקפות רשת. כדי להחמיר את המצב, נמצאו מערכות שהאמינו שהן נמצאות ברשתות מבודדות מחוברות לאינטרנט ונגישות לחלוטין מרחוק. מספר המערכות הקריטיות שנמצאות באינטרנט גדל בהתמדה, ועד היום נפוץ מאוד למצוא ארגונים בעלי רשתות מחוברות המאפשרות גישה למקטעי רשת שבהם נמצאות מערכות ICS/SCADA. זה הוכח על ידי חוקרי אבטחה שפרוטוקולים ומוצרים רבים של ICS/SCADA הם פגיעים ביותר שכן רבים מהם נבנו ללא אבטחה. יש להשתמש בזהירות ב-Nmap בעת סריקת תשתית קריטית שכן שכבות רשת רבות הן שבריריות מאוד ורגישות להתקפת מניעת שירות, כאשר חלק מהמנות נוצרות על ידי טכניקות הסריקה השונות. לכן, מומלץ להשתמש תמיד ב-TCP connect scan (-sT) כדי לפתוח ולסגור כל חיבור בדיקה כראוי ולהגביל את רשימת בדיקת היציאות וקצב המנות.
סריקת מערכות ICS/SCADA > מציאת פורטים נפוצים בשימוש במערכות ICS/SCADA

יש לטפל בתשתית קריטית בזהירות יתרה שכן היו דיווחים על סריקות ואפילו סריקות פינג שניתקו מכשירים מהרשת. הדבר מסוכן במיוחד ברשתות ייצור שכן נזק או הפרעה לשירות עלולים לעלות לארגון מאות אלפי, אפילו מיליוני דולרים. מסיבה זו, לא נהוג להציף באגרסיביות את הרשת ב-TCP/IP של המכשיר; במקום זאת, משתמשים ברשימה שנבחרה בקפידה:
nmap -Pn -sT --scan-delay 1s --max-parallelism 1 - p80,102,443,502,530,593,789,1089-1091,1911,1962,2222,2404,4000,4840,4843,49 11,9600,19999,20000,20547,34962-34964,34980,44818,46823,46824,55000-55003 <target>
כל יציאה הרשומה תואמת לפרוטוקול ICS/SCADA ידוע, זוהי רק סריקת הסיור הראשונית לזיהוי פרוטוקולי ICS/SCADA אפשריים ברשת. אם Nmap מחזיר שירות פתוח, סביר להניח שאכן מדובר בפרוטוקול ICS/SCADA.
סריקת מערכות ICS/SCADA > מניית PLCs של סימנס SIMATIC S7

התקני PLC של סימנס S7 ממשפחת S7 300/400 משתמשים בפרוטוקול S7comm עבור תכנות PLC, חילופי נתונים בין PLC ומערכות SCADA, ולמטרות אבחון. התקנים אלה בדרך כלל מאזינים בפורט 102 (iso-tsap) וניתן להשתמש בחלק מפונקציות האבחון כדי לקבל מידע מהמכשירים בעזרת הסקריפט:
nmap -Pn -sT -p102 --script s7-info <target>
סריקת מערכות ICS/SCADA > מניית התקני BACnet

התקני BACnet נפוצים מאוד לחיבור ובקרה של HVAC, מערכות חשמל ואוורור ורכיבים רבים במערכות אוטומציה של מבנים. אפשר לאסוף מהם מידע, כגון ספק, שם מכשיר, מספר סידורי, תיאור, מיקום ואפילו גרסת הקושחה באמצעות הסקריפט הבא:
nmap -Pn -sU -p47808 --script bacnet-info <target>
ראו גם

Nikto
Banner Grabbing
Nessus
סורק פגיעות
חבילת עץ חג מולד
הערות שוליים

↑  Nmap Scripting Engine
↑  The History and Future of Nmap
↑  פלטפורמות אחרות
↑  התקנת Nmap בחלונות
↑  הידוע גם בשם הפסידונים, פיודור ווסקוביץ' (Fyodor Vaskovich) "Matrix mixes life and hacking" באתר BBC.
↑  הסקריפט shodan-api NSE צריך מפתח API לפני שניתן יהיה להשתמש בו. Shodan מציעה תוכניות API למפתחים בחינם שתוכל להשיג על ידי הרשמה בכתובת https://developer.shodan.io/.
ז'אן בודריאר

| --- | --- |

ז'אן בודריאר ב-2006
 לידה:  27 ביולי 1929 ריימס, צרפת
 פטירה:  6 במרץ 2007 (בגיל 77) פריז, צרפת
 מקום קבורה:  בית הקברות מונפרנאס 
 מקום לימודים:  סורבון 
 מנחה לדוקטורט:  אנרי לפבר
 מוסדות:  European Graduate School 
 זרם:  פוסטמודרניזם, פוסט סטרוקטורליזם
 תחומי עניין:  פוסטמודרניזם
 עיסוק:  פילוסוף, פרופסור, מבקר ספרות, סוציולוג, צלם, מתרגם, אנתרופולוג 
 הושפע מ:  מרקס, ניטשה, אדורנו, קלוד לוי שטראוס, דה-סוסיר
 השפיע על:  ז'יז'ק, סופי קאל, כנען, האחיות וצ'אוסקי
 מדינה:  צרפת צרפת
 יצירות ידועות:  Forget Foucault 
 בן או בת זוג:  Lucile Baudrillard  Marine Dupuis 
 
ז'אן בודריאר (בצרפתית: Jean Baudrillard; ‏27 ביולי 1929 – 6 במרץ 2007) היה פילוסוף של התרבות, פרופסור לסוציולוגיה באוניברסיטה של פריז, פרשן פוליטי וצלם. עבודתו נקשרת בדרך-כלל בפוסטמודרניזם ובפוסט סטרוקטורליזם.
בודריאר נולד בריימס שבצרפת. תרגם לצרפתית את כתביהם של קרל מרקס וברטולט ברכט. באמצע שנות ה־60 של המאה ה־20 עבר לעסוק בסוציולוגיה.